
 29.3.2022
 BG
 Официален вестник на Европейския съюз
 L 101/6
 РЕГЛАМЕНТ ЗА ИЗПЪЛНЕНИЕ (ЕС) 2022/497 НА КОМИСИЯТА
 от 28 март 2022 година
 за изменение и поправка на приложения I и II към Регламент за изпълнение (ЕС) 2021/403 по отношение на някои образци на ветеринарни здравни сертификати, ветеринарни здравни/официални сертификати и декларации за движение между държави членки и за въвеждане в Съюза на пратки с определени видове и категории сухоземни животни и със зародишни продукти от тях
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/429 на Европейския парламент и на Съвета от 9 март 2016 г. за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) (1), и по-специално член 146, параграф 2, член 156, параграф 2, първа алинея, буква а), член 162, параграф 5, член 238, параграф 3 и член 239, параграф 3 от него,
 като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) No 999/2001, (ЕО) No 396/2005, (ЕО) No 1069/2009, (ЕО) No 1107/2009, (ЕС) No 1151/2012, (ЕС) No 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) No 1/2005 и (ЕО) No 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) No 854/2004 и (ЕО) No 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (2), и по-специално член 90, първа алинея, букви а) и б) и член 126, параграф 3 от него,
 като има предвид, че:
 (1)
 С Регламент за изпълнение (ЕС) 2021/403 на Комисията (3) се установяват образци на сертификати под формата на ветеринарни здравни сертификати или ветеринарни здравни/официални сертификати и декларации за движение между държави членки и за въвеждане в Съюза на пратки с определени категории сухоземни животни и със зародишни продукти от тях. Тези пратки включват пратките, попадащи в обхвата на делегирани регламенти (ЕС) 2020/686 (4), (ЕС) 2020/688 (5) и (ЕС) 2020/692 (6) на Комисията.
 (2)
 В член 6 от Регламент за изпълнение (ЕС) 2021/403 се предвижда, че ветеринарните здравни сертификати, които трябва да се използват при движение между държави членки на определени категории копитни животни, съответстват на един от образците, установени в приложение I към същия регламент и посочени в същия член, в зависимост от съответния биологичен вид. В глави 7 и 8 от посоченото приложение се установяват образци на ветеринарни здравни сертификати за движение между държави членки съответно на отделни еднокопитни животни, непредназначени за клане (образец EQUI-INTRA-IND), и за пратка с еднокопитни животни (образец EQUI-INTRA-CON). С цел да